हालको समस्या हकप्रद र एफ्पीओको विक्री हुन छाडिसकेको मात्रै होइन, आईपीओको पूरा विक्री भइरहेको छैन । माउण्टेन हाइड्रोले स्थानीय बासिन्दाहरूका लागि जारी गरेको आईपीओमा पूर्ण आवेदन परेको छैन । साथै, हकप्रद शेयरका लागि आवेदन दिएको १ वर्षसम्म पनि डिम्याट खातामा नआउने समस्या अझै छ । यसरी लगानीकर्ताहरूको पूँजी १ वर्षसम्म विना ब्याज होल्ड भइरहेको छ । उदाहरणका लागि ग्रीन डेभलपमेण्टले १ बराबर ४ को अनुपातमा जारी गरेको हकप्रद शेयर १ वर्ष हुँदा पनि अझै नेप्सेमा सूचीकृत हुन सकेको छैन । अरू कम्पनीको पनि यस्तै हुँदै गयो भने कम्पनीले जतिपटक हकप्रद जारी गरे पनि बिक्छ भन्ने पुरानो मान्यता ध्वस्त हुन्छ ।
